《齐天乐 送侄妇吴夫人偕任宣城》
清代·姚凤翙

榴花如火熏江暖，萧鼓一帆初发。鹂啭花梢，莺啼柳外，装点敬亭风月。

郎君才藻。乃谢眺前身，郡楼重谒。道韫留题，山川倍觉今生色。

还识此行不久，借绛纱经史，同朝天阙。彩戏娇儿，香添侍女，都是欢娱时节。

笑余蹇拙。只岁岁携觞，送人离别。翘首秋鸿，寄新诗冰雪。

作者简介：字季羽，桐城人，知县孙棐女。方云旅室。有《赓噫集》。